b'\n_START_ARTICLE_\nAlastaipale\n_START_PARAGRAPH_\nAlastaipale on etel\xc3\xa4isin \xc3\x84ht\xc3\xa4rin kaupunkiin kuuluvista kylist\xc3\xa4, ja sijaitsee kantatie 68:n varrella.\n_START_SECTION_\nKyl\xc3\xa4toiminta\n_START_PARAGRAPH_\nKyl\xc3\xa4n syd\xc3\xa4n ja yhteinen kokoontumispaikka on entinen koulurakennus, joka sijaitsee kyl\xc3\xa4n keskell\xc3\xa4.\n_START_SECTION_\nElinkeinoel\xc3\xa4m\xc3\xa4\n_START_PARAGRAPH_\nElantonsa asukkaat saavat monesta eri l\xc3\xa4hteest\xc3\xa4, mutta edelleen maa- ja mets\xc3\xa4talous ovat t\xc3\xa4rkeit\xc3\xa4 tulonl\xc3\xa4hteit\xc3\xa4 kyl\xc3\xa4ss\xc3\xa4. Alastaipaleella on useampia maatilamatkailuyrityksi\xc3\xa4, kuten Mikon Majat ja Vasikkaniemen Er\xc3\xa4- ja lomam\xc3\xb6kit. Mikon Majojen yhteydess\xc3\xa4 on my\xc3\xb6s Ratsastajaliiton luokittelema ratsastustalli ja maneesi, jossa on noin kymmenen erirotuista hevosta ja ponia turistien ja harrastajien k\xc3\xa4yt\xc3\xb6ss\xc3\xa4. Vuonna 1998 valmistui maastoratsastusrata. Muuta yritystoimintaa Alastaipaleella edustavat hierontahoitola, autokorjaamo, luontomatkailuyritt\xc3\xa4j\xc3\xa4, koneurakoitsija, kuorma-autoilija, l\xc3\xa4mp\xc3\xb6yritt\xc3\xa4j\xc3\xa4 sek\xc3\xa4 tilitoimisto.\n_START_SECTION_\nHistoriaa ja sijainti\n_START_PARAGRAPH_\nEnsimm\xc3\xa4iset alastaipalelaiset olivat Pietari Pietarinpoika ja Pietari Olavinpoika Pakari jotka asettuivat asumaan vuonna 1556. Vuonna 1586 pidettiin ensimm\xc3\xa4inen kyl\xc3\xa4kokous._NEWLINE_Pakarinjoki on kautta historian on ollut t\xc3\xa4rke\xc3\xa4 kulkuv\xc3\xa4yl\xc3\xa4 ja yksitt\xc3\xa4inen tulonl\xc3\xa4hde. Se on ollut t\xc3\xa4rke\xc3\xa4 lohijoki ja siin\xc3\xa4 on lis\xc3\xa4\xc3\xa4ntynyt oma kirjolohikanta. Oma lohikanta katosi vuonna 1938, kun joki perattiin. Joki muuttui perkauksen my\xc3\xb6t\xc3\xa4 kohisevista koskista tuskin havaittaviksi virtauksiksi ja kapeikot venyiv\xc3\xa4t uittokelpoiseksi r\xc3\xa4nneiksi tukinuittoa varten. Kyl\xc3\xa4l\xc3\xa4isille tukinuitto on tarjonnut merkitt\xc3\xa4v\xc3\xa4n lis\xc3\xa4ansion. Viimeisimm\xc3\xa4t tukit on uitettu 50- luvulla pakarinjoen kautta Soininkyl\xc3\xa4\xc3\xa4n. Joki on kunnostettu entiselleen ja on nykyisell\xc3\xa4\xc3\xa4n j\xc3\xa4lleen hyv\xc3\xa4 lohijoki._NEWLINE_Alastaipaleelle valmistui oma koulu vuonna 1926. Sit\xc3\xa4 ennen alastaipalelaiset k\xc3\xa4viv\xc3\xa4t koulunsa Per\xc3\xa4nteell\xc3\xa4, Virtain Killinkoskella tai kiertolaiskoulussa.'